kardosdrur/scandi-wiki huggingface dataset:
Forår for Hitler

Forår for Hitler (originaltitlen The Producers) er en film fra 1968 skrevet og instrueret af Mel Brooks. Det er en satirisk komedie med Zero Mostel og Gene Wilder i hovedrollerne som to teaterproducere, der forsøger at lave et stort flop af en teaterforestilling for at narre penge fra investorerne.

Filmen blev en stor succes og blev belønnet med en oscar til Mel Brooks og en nominering til Gene Wilder. I 2001 lavede Mel Brooks Forår for Hitler som musical på Broadway. Den blev opført i København på Det Ny Teater i 2006. Musicalen blev i USA lavet til en film i 2005.

Handling 

Den aldrende teaterinstruktør Max Bialystock (Zero Mostel) har haft sin storhedstid, men lever nu af at lokke penge fra ældre damer. Men en dag vender lykken måske, da han får besøg af den lettere neurotiske revisor Leo Bloom (Gene Wilder). De finder på en fidus, der går ud på at finde det mest udulige teaterstykke, som helt sikkert vil blive en fiasko, for at bruge mindre sponsorpenge end beregnet og snyde med regnskaberne. Til det formål skaffer de stykket Forår for Hitler, som er skrevet af en gammel nazist og handler om Adolf Hitlers liv. Derefter skaffer den mest uduelige instruktør, hans lettere homoseksuelle assistent og for at gøre det perfekt en hippie som Adolf Hitler! Det er dømt til at blive en fiasko, men forestillingen ender naturligvis med at blive så hylende morsom, at den bliver en stor succes.

Medvirkende 
 Zero Mostel – Max Bialystock
 Gene Wilder – Leo Bloom
 Dick Shawn – Lorenzo St. Du Bois
 Kenneth Mars – Franz Liebkind
 Estelle Winwood – Old Lady
 Christopher Hewett – Roger De Bris
 Lee Meredith – Ulla

Priser 
 Mel Brooks fik en Oscar for bedste originale manuskript
 Gene Wilder blev nomineret til en Oscar for bedste mandlige birolle.

Eksterne henvisninger 
 

Komediefilm fra USA
Amerikanske film fra 1968
Film instrueret af Mel Brooks
Sulake

Sulake (Udtales Su-La-Ke) er et finsk firma, der driver Habbo-kæden, Coca Cola Studio, Hotel Goldfish m.m. Sulake blev skabt i år 2000 af Sampo Karjalainen og Aapo Kyrölä, og har i dag en årlig indtjening på omkring 13 millioner euro.

Sulake har modtaget flere priser for sin virksomhed og produkter .

Sulake startede i 2000 og hovedkvateret er i Helsinki, Finland. Der er 3 kontorer over hele verdenen. 

Ifølge Dome.fi offentliggjorde Sulakes nye administrerende direktør, Paul LaFontaine, den 16. februar 2012, at mellem 40-60 ansatte – svarende til 25% – ville fyret fra de udenlandske kontorer med øjeblikkelig virkning. . Dette berørte de ansatte fra Danmark, Norge, Sverige, Tyskland, Storbritannien, Italien og Brasilien.

Referencer 

Etableret i 2000
Computerspilsvirksomheder fra Finland
It-virksomheder fra Finland
Virksomheder i Helsinki
Softwarevirksomheder fra Finland
Cajun (musikgenre)

Cajun  er her betegnelsen for cajunfolkets musik, der især er dansemusik med to danse som de mest almindelige, two-step i 2/4-dels takt og vals i 3/4-dels takt. Denne cajunvals har i modsætning til den gænges vals, der betoner første taktslag kraftigt, tendens til at lade betoningerne være lige på hvert taktslag. Der synges oftest på fransk, og de almindelige dominerende instrumenter er harmonika og violin, guitaren er kommet med som akkordinstrument, og trianglen er almindeligt som slagtøj. Teksterne er korte, men violinen og harmonikaen kan så på skift lave lange improvisationer.

Denne musik har været til inspiration i adskillige andre genrer, bl.a. har Hank Williams skrevet sin berømte sang Jambalaya inspireret af cajunkulturen, en anden countrysanger Doug Kershaw er fuldstændig baseret på cajunmusikken, og en speciel rockstilart sump rock har klart sine rødder i cajun.

Musik fra USA
Musikgenrer
Støvringgård

Støvringgård er en herregård i Østjylland beliggende 2 km øst for Støvring By i Støvring Sogn, Støvring Herred, Randers Kommune. Den nævnes allerede i 1319, hvor den ejedes af Palne Jensen Juul, der førte Lille-Juul'ernes Våben. Hovedbygningen er opført i 1600-1622-1630 og ombygget i 1740-1750. Støvringgård blev i 1735 omdannet til Støvringgård Kloster da gehejmerådinde Christine Harboe (født baronesse Fuiren) i sit testamente bestemte det til et jomfrukloster for en priorinde og tolv jomfruer. Ligeledes fulgte bøndergods og tiender samt en del kapital med bestemmelsen. Bestyrelsen blev overdraget stiftsøvrigheden i Aarhus.

I dag er bygningerne omdannet til moderne lejligheder efter en ændring i fundatsen i 1978.

Støvringgård Gods er på 518,3 hektar

Ejer- og tidligere ejere af Støvringgård 
 (1319-1331) Palne Jensen Juul
 (1331) Palnesdatter Juul gift Bugge
 (1331-1359) Niels Bugge
 (1359) Eline Nielsdatter Bugge gift Vendelboe
 (1359-1400) Christian Vendelboe
 (1400) Else Christiansdatter Vendelboe gift (1) Thott (2) Holck
 (1400-1430) Axel Jepsen Thott 
 (1430-1434) Else Christiansdatter Veldelbo gift (1) Thott (2) Holck
 (1434-1442) Lyder Holck
 (1442-1470) Jep Axelsen Thott 
 (1470-1496) Axel Jepsen Thott 
 (1496-1510) Jacob Andersen Bjørn
 (1510-1536) Margrethe Poulsdatter Fikkesen gift Bjørn
 (1536-1562) Dorte Jacobsdatter Bjørn gift (1) Hak (2) Glob
 (1562-1564) Anne Bjørnsdatter Bjørn gift Kaas
 (1564-1578) Niels Nielsen Kaas / Erik Nielsen Kaas
 (1578-1614) Niels Eriksen Kaas / Mogens Eriksen Kaas
 (1614-1656) Mogens Eriksen Kaas
 (1656-1660) Mogens Eriksen Kaas dødsbo
 (1660-1672) H. Løvenhielm / Hans Svane / Thomas Fuiren
 (1672-1680) Hans Svane / Thomas Fuiren
 (1680) Thomas Fuiren
 (1680-1686) Diderik lensbaron Fuiren
 (1686-1708) Margrethe Ejlers gift lensbaronesse Fuiren
 (1708) Christine Dideriksdatter baronesse Fuiren gift Harboe
 (1708-1709) Jens Harboe
 (1709-1735) Christine Dideriksdatter baronesse Fuiren gift Harboe
 (1987-) Niels Frederik Poulsen

Se også 
 Fredede bygninger i Randers Kommune

Eksterne henvisninger 
 Støvringgaard Kloster på 1001 fortællinger om Danmark
 stovringgaard-kloster.dk 

Herregårde i Randers Amt
Fredede slotte og herregårde i Danmark
Herregårde i Randers Kommune
Randers Fjord
Klostre i Danmark
Stiftelser i Danmark
Fredede bygninger, konstruktioner og anlæg i Randers Kommune
Pepi 2.

Pepi 2. var en ægyptisk farao, som levede fra 2246-2152 f.kr. Han regerede i ikke mindre end 94 år, hvilket stadig er verdensrekord. Hans død skabte kaos, idet ingen vidste, hvem der skulle efterfølge ham. Pepi 2. ligger begravet i en pyramide i det sydlige Sakkara.

Faraoer
Tjek fødsels- og dødsår
Wii Remote

Wii Fjernbetjeningen, ofte kaldt Wii Remoten eller wiimoten, er navnet på Nintendos Wii controller. Wii fjernbetjeningen, er bevægelsesfølsom (vha. indbyggede accelerationssensorer) og indeholder i spidsen en sensor, der sammen med Wii konsollens sensorbar (som er placeret enten direkte under eller over fjernsynet) kan fungere som en virtuel pointer, til brug som cursor i spil og menuer, i mange spil som f.eks. Wario Land: Shake it kan det kun spilles ved at Wii Remoten holdes vandret ligesom en almindelig controller. Wii Fjernbetjeningen forbindes til selve konsollen vha. en trådløs Bluetooth-forbindelse. Den udkom sammen med Wii i Europa den 8. december, og blev første gang fremvist til Tokyo Game Show i September 2005.

Strømkilde 
Da Wii Remoten er trådløs, bruger den to AA batterier. Batteritiden er oplyst til at være 30 timer med pointerfunktionen slået til, og 60 timer hvis man kun bruger bevægelsesfunktionen.

Wii Remote Jackets 
Efter klager fra forbrugere verden over, hvor folk ved uheld har ramt deres fjernsyn med Wii Remoten, besluttede Nintendo sig for at udgive et blødt plastichylster kaldet Wii Remote Jacket. Skallen gør controlleren blødere og kan gratis bestilles hos den nordiske distributør af Nintendospil, Bergsala, her .

Nintendo
Palacio Real (Madrid)

Palacio Real (hvilket betyder det Royale Palads) var den spanske kongefamilies officielle residens. Paladset ligger i Spaniens hovedstad, Madrid. I dag bor den spanske kongefamilie i det mindre Palacio de la Zarzuela, og Palacio Real bruges nu i politisk øjemed.

Man kan bedst nyde synet af det prangende palads, når man sidder på en af de mange fortorvs-restauranter, på det såkaldte Plaza de la Armería.

Madrid
Slotte i Spanien
Nittedal

Nittedal er en kommune i landskabet Ro i Viken fylke i Norge. Den grænser i nord til Lunner og til Nannestad, i øst til Gjerdrum, i sydøst til Skedsmo, og i syd og vest til Oslo. Station på Gjøvikbanen. Højeste punkt i kommunen er Blekketjernshøgda der er  613 moh.

Nittedal kommune har ikke en stor centerby, men mange mindre. Hagan er den største af disse og ligger i den sydlige del ved bygrænsen til Oslo. Rotnes ligger i den midterste del af kommunen, mens det i den nordlige del, som også kaldes Hakadal, er Åneby, der er den største af flere småbyer.

Eksterne henvisninger 

 Nittedalsporten 

Kommuner i Viken
Kommuner i Akershus
Romerike
Tustrup (Hørning Sogn)

Tustrup er en hovedgård som er dannet i 1657 af Hans Friis til Clausholm og ligger 2 km Syd for byen Hørning  nær Alling Å i Hørning Sogn, Sønderhald Herred, Randers Kommune. Hovedbygningen er opført i 1809 og tilbygget i 1862. Tustrup Gods er på 723 hektar med Hørninggård og Visborggård Skov.  Hovedbygningen er opført i 1809 og
består af en midtfløj i 2 etager og 2 Sidefløje

Ejere af Tustrup 

 (1656-1695) Hans Christensen Friis
 (1695-1711) Gregers Hansen Friis
 (1711-1726) Christian Friis 
 (1726-1731) Christian Rantzau-Friis 
 (1731-1741) Joachim Lavesen Beck-Friis 
 (1741-1761) Corfitz Ludvig Joachimsen Beck-Friis
 (1761-1784) Joachim Corfitzen Beck-Friis 
 (1784-1787) Christian Kallager
 (1787) Peter Severin Fønss / Johan Frederik Carøe
 (1787-1795) Anders Dyhr
 (1795-1805) Anders Sørensen Møller
 (1805-1806) Anna Levinsen gift (1) Møller (2) Dienstmann
 (1806-1810) Laurids P. Dienstmann
 (1810-1833) Holger baron Rosenkrantz
 (1833-1860) Anders Pind
 (1860-1898) Jens Andersen Pind
 (1898-1905) Herman Løvenskiold
 (1905-1911) Niels Frederik Johansen
 (1911-1914) P. Horn
 (1914-1921) Axel Hvass
 (1921-1922) Enkefru Hvass
 (1922-1923) H.W. Ehnhuus
 (1923) Christopher Adam Valdemar greve Knuth
 (1923-1942) Kristian Frederik greve Knuth
 (1942-1971) Ejendomsaktieselskabet D. F. T. A/S
 (1971-1992) Johanne Marie Louis-Hansen
 (1992-) Niels Peter Louis-Hansen

Eksterne kilder og henvisninger 

Om Tustrup  på skeel.info
 Dansk Center for Herregårdsforskning: Tustrup , hentet 29. januar 2018.

Herregårde i Randers Kommune
Herregårde i Randers Amt
Etableret i 1657
Pernille Krognos

Pernille Olufsdatter Krognos (omkring 1490 – 26. april 1533) var en dansk adelsfrue.

Hun var datter af rigsråd Oluf Stigsen Krognos til Krapperup og Bollerup og Anne Mouritsdatter Gyldenstierne. 

Hun havde i 1508 Bregentved og blev samme år gift på Stegehus med Anders Bentsen Bille (1477-1555) til Søholm og fik med ham børnene Eggert og Sidsel.

Hun døde i 1533 på Svenstrup og er begravet i Magleby Kirke på Stevns, hvor der er et usædvanligt epitafium, hvor hun er afbildet knælende for den genopstandne Frelser. Teksten lyder: ”Anno d 1533 xiiii dage effthr paske døde ehrligh welbyrdigh qvine ffrv pernille hr anders billes lighr h begrave Gudt hed siell haffve”.

Kilder og eksterne henvisninger 
 Omtale af Epitafiet i Ny Carsbergfondets årsskrift 

Danskere i 1500-tallet
Pernille
Godsejere fra Danmark
Tomorrow Never Dies

Tomorrow Never Dies er en britisk actionfilm fra 1997. Filmen er den 18. i EON Productions om den hemmelige agent James Bond, der blev skabt af Ian Fleming. Filmen er dog ikke baseret på nogle af hans historier. I stedet var manuskriptforfatteren Bruce Feirstein inspireret af sine egne oplevelser med journalistik. Titlen var inspireret af the Beatles' sang Tomorrow Never Knows. I den forbindelse var det en mulighed at kalde filmen for Tomorrow Never Lies, en hentydning til skurken Carvers avis Tomorrow. Men ved en fejl blev det til Tomorrow Never Dies i en fax. Det faldt imidlertid i så god jord hos distributøren MGM, at det endte med at blive filmens titel.

I forgængeren GoldenEye havde der været en forfølgelsesscene med en kampvogn, men det kunne dårligt overgås. I stedet valgte instruktøren Roger Spottiswoode at gå den modsatte vej med en scene med Bond og Wai Lin på en BMW-motorcykel. En anden nyhed var en fjernstyret bil, der blev skabt ved, at en BMW 750i fik et rat på bagsædet. Det meste af scenen med bilen blev optaget i Brent Cross parkeringshus men med afslutningen i Hamburg, hvor den foregår. Et andet nyt indslag er Bonds pistol. Siden den første film i serien, Dr. No, havde han brugt en Walther PPK, men her skifter han den ud med en Walther P99.

Samme år som filmen blev lanceret udkom også bogen Tomorrow Never Dies, som Raymond Benson skrev på basis af filmmanuskriptet. Bogen følger filmen, men er blandt andet suppleret med Carvers baggrundshistorie.

Handling 
En britisk krydser sænkes og et kinesisk jagerfly skydes ned. Bond og kinesiske Wai Lin sættes af deres respektive tjenester på sagen. Sporene peger mod mediemogulen Elliot Carver hvilket hurtigt viser sig begrundet. Carver skaffer sig nemlig sine nyheder på blodig vis og hans næste nyheder er en britisk-kinesisk krig og Bonds død.

Medvirkende 

 Pierce Brosnan – James Bond
 Jonathan Pryce – Elliot Carver
 Michelle Yeoh – Colonel Wai-Lin
 Teri Hatcher – Paris Carver
 Gotz Otto – Mr. Stamper
 Joe Don Baker – Jack Wade
 Ricky Jay – Henry Gupta
 Vincent Schiavelli – Dr. Kaufman
 Judi Dench – M
 Desmond Llewelyn – Q
 Samantha Bond – Miss Moneypenny

Eksterne henvisninger

Noter 

James Bond-film
Britiske film fra 1997
Actionfilm fra Storbritannien
Engelsksprogede film
Amerikanske film fra 1997
Actionfilm fra USA
Karlsgårdeværket

Karlsgårdeværket ligger ved Karlsgårde Sø nordøst for Varde tæt på Sig.
Det er Danmarks næststørste vanddrevne elektricitetsværk. Værket producerer 5 GWh om året. Værket stammer oprindelig fra 1921, men blev udbygget under 2. verdenskrig.

I 1920erne, da Karlsgårdeværket blev oprettet, gravede man den ca. 7 km lange Holme Kanal.
  
I forbindelse med udvidelsen af Karslsgårde Vandkraftværket blev den 10 km lange Ansager Kanal åbnet i 1945 for at udnytte vandet i Varde Å til energiproduktion. Varde Å´s vand blev ledt gennem Ansager Stemmeværk og Ansager Kanal til Karlsgårde Sø.

Værket drives af vand fra Holme Å og Varde Å, som føres gennem et ca. 17 km langt kanalsystem ind i Karlsgårde Sø. Sydvest Energi har besluttet at indstille driften af vandkraftværket i løbet af en 10-årig periode (2006). I forbindelse hermed ønsker ejeren, Sydvest Energi, at afgive rettighederne til opstemning af og vandindvinding fra vandløbene i Varde Å-systemet og at stille vandet til rådighed for naturgenopretningsformål. Det gøres i forbindelse med naturoprettelsen af Varde Å, samt redning af den truede laksefisk snæblen og Vardelaksen.

Karlsgårdeværket slukkede for turbinerne i 2011.

Vandkraftværker i Danmark
Bygninger, konstruktioner og anlæg i Varde Kommune
Karlsgårde Sø

Karlsgårde Sø er en kunstig sø nordøst for Varde i Varde Kommune. Søen leverer vand til vandkraftværket Karlsgårdeværket, der dog er under afvikling.

Søen får sit vand fra Holme Å og Varde Å gennem et ca. 17 km langt kanalsystem. På bunden findes flere nedrevne gårde, der måtte forlades ved anlæggelsen i 1921.

Fra 1960'erne begyndte søen at lugte af kemikalier og det skummede inde ved bredden. Der var således tale om, at der indtil ca. 1970 skete en forurening med kviksølvsudledninger fra Grindstedværket. Det var organiske kviksølvsforbindelser, der lå på bunden af søen, og det blev anbefalet, ikke at rode op i søbunden. Der har tidligere været  badeforbud i søen, og fiskene måtte  ikke spises, men kviksølvniveauet skulle igen være normaliseret .

De to kanaler, Ansager Kanal og Holme Kanal, er begge lukket. Ansager Kanal blev lukket i 2010, og Holme Kanal i 2021. Søen får nu kun vand fra mindre vandløb.

Eksterne kilder/henvisninger 

Søer i Varde Kommune
Edward Koch

Edward Irving Koch (født 12. december 1924, død 1. februar 2013) var en amerikansk jurist, politiker og politisk kommentator, der i perioden fra 1969 til 1977 var medlem af repræsentanternes hus i USA og i tre valgperioder fra 1978 til 1989 borgmester for New York City.

Koch var hele sit liv demokrat og beskrev sig selv som "liberal med fornuft" ("liberal with sanity"). Han stod i sine sidste år som borgmester i New York bag et omfattende byfornyelsesprogram, og arbejdede i samme periode på et omfattende reformprogram, der skulle reducere byens omkostninger og give skattelettelser, herunder nedbringe antallet af offentligt ansatte.

Ed Koch var en populær borgmester og blev i 1981 genvalgt første gang med støtte fra 75% af vælgerne og blev den første borgmester i New York, der havde opbakning fra både Demokraterne og Republikanerne. Han blev genvalgt anden gang med 78% af stemmerne. Hans sidste periode som borgmester var præget af en række skandaler i byens administration, og selv om Koch ikke var personligt involveret, tabte han snævert valget i 1989 til David Dinkins, der derved overtog borgmesterposten.

Noter 

Medlemmer af Repræsentanternes Hus i USA
Oppegård

Oppegård er en tidligere kommune i regionen Follo i Viken fylke i Norge.
Kommunen ligger på østsiden af Oslofjorden, og grænser i nord til Oslo, i øst til Ski og i syd til Ås. 

I forbindelse med regeringen Solbergs kommunereform vedtog Stortinget 8. juni 2017 at Oppegård og Ski kommuner lægges sammen fra 1. januar 2020. Den nye kommune får navnet Nordre Follo kommune.

Kommunens administrative centrum er Kolbotn. Bebyggelsen i kommunen er hovedsagelig enfamilieshuse og rækkehuse med enkelte små boligblokke. Flere store virksomheder har etableret sig i kommunen, med IBM, Norgesbuss, Volvo, Ford, DSV Transport og Jernia som de største.

Oppegård og Nesodden var en fælles kommune frem til 1915.
I 1948 blev nogle områder indlemmet i Oslo kommune, blandt andet Grønmo.

Polarforskeren Roald Amundsen kom fra Oppegård.

Eksterne henvisninger 

 Oppegård Kommune
 Oppegård på snl.no
 Oppegård historielag 

Forstæder til Oslo
 
Tidligere kommuner i Norge
Elline Gøye

Elline Mogensdatter Gøye (omkring 1510 – 20. februar 1563 på Ringkloster), godsejer. 

Hun var datter af den rige godsejer, rigshofmester Mogens Gøye (død 1544) og Mette Bydelsbak (død 1512).

Man kender især til faderens omfattende godsbesiddelser som følge af, at hun i 1552 lod udarbejde Fru Eline Gøyes Jordebog, som ud over en fortegnelse over hendes og den første ægtemands gods indeholder oversigter over forældrenes og over svigermoderen Anne Mouritsdatter Gyldenstjernes gods. Jordeborgen er derved en meget vigtig kilde for denne periode i Danmarks historie.

Da faderen havde mange børn, var hendes arv mere beskeden, men hun fik ud over et stort antal fæstegårde også med sin bror Albert Gøye herregården Clausholm ved Randers. Hun stod i tæt kontakt med søsteren Birgitte Gøye.

Hun blev gift første gang med lensmanden Mourits Olufsen Krognos, som var søn af rigsråden Oluf Stigsen Krognos til Krapperup og Bollerup og Anne Mouritsdatter Gyldenstjerne. De fik børnene Oluf, Mogens og Mette.

Af sønnen Oluf og svigersønnen Holger Ottesen Rosenkrantz fik hun i 1558 livbrev på sin afdøde mands gods Bregentved på Sjælland.

Hun blev 5. februar 1559 gift med lensmanden Vincents Juel, søn af godsejer Jens Juel og Vibeke Lunge.

Hendes portræt findes som relief på en ligsten af Martin Bussert i Skt. Bendts Kirke i Ringsted.

Kilder/Eksterne henvisninger 
 Artikel i Dansk Kvindebiografisk Leksikon 

Danskere i 1500-tallet
Godsejere fra Danmark
Elline
Personer i Dansk Kvindebiografisk Leksikon
Personer i Dansk Biografisk Leksikon
Hvide løgne

Hvide løgne, dansk dramaserie eller soap, som blev produceret af MTV Produktion til TV3 i perioden 1998-2001. 

Serien nåede op på 484 afsnit, som hvert varede 25 minutter. Det er en dansk versionering af en svensk serie om livet i den lille (fiktiv) danske provinsby, Egebæk, centreret især omkring byens sygehus og café og familiernes indbyrdes dagligdagsdramaer med kærlighed, intriger og problemer.

Medvirkende 
Følgende er et lille uddrag af de medvirkende i serien:

 Joen Bille som Jørgen Hald, overlæge
 Puk Schaufuss som Ingrid Hald, apoteker
 Mads Knarreborg som Oliver Hald
 Mira Wanting - Anette Madsen 
 Mia Maria Back som  Sofie Olsen
 Karin Rørbech som Camilla Hald
 Joy-Maria Frederiksen som  Gertrud Vestergaard
 Pia Rosenbaum som Isabella, Jørgen Halds elskerinde og Roberts mor
 Kim Jansson som  John Knudsen
 Kenn Godske  Adam Frigg
 Torbjørn Hummel som Niels Blom
 Ann Hjort som Helle Blom
 Nikolaj Bjørn-Andersen som Jesper Blom
 Remi Lewerissa Henrik Vestergaard, læge 
 Helle Hertz som  Ny sygehuschef
 Florian Fastina som  Pladeproducer
 Dan Schlosser som Christian Felddahl
 Berte Fischer-Hansen som  Christine Holte-Møller
 David Seedorf som  Zander
 Jette Sievertsen som Vibeke Krogh
 Lars Lippert som Peter Lorentzen
 Tom Andkjær som Kristian Lomholt

Serieoversigt 
Serien er produceret i syv sæsoner.

Eksterne henvisninger 
 

Sæbeoperaer

Danske tv-serier fra 1990'erne
TV3-serier
Dramaserier fra Danmark
Albert Gøye

Albert eller Albrecht Mogensen Gøye eller Gjøe (død 24. juni 1558)

Han var søn af rigshofmester Mogens Gøye (død 1544) og Mette Bydelsbak.

Han var i 1531 hofsinde og deltog siden i Slaget ved Svenstrup, hvor han blev såret og taget til fange. 

I 1532 blev han trolovet med den den gang 10-årige Anne Ottesdatter Rosenkrantz, der 
var en af arvingerne til betydelig ejendom i Norge. På den baggrund søgte hans far at skaffe ham Bergenhus Len efter Eske Bille; men det dette mislykkedes, ligesom også senere Alberts forsøg på at skaffe sig selv den norske arvs. I 1538 blev han gift med Anne Rosenkrantz.
 
Mens faderen var i live, synes han at have fået overdraget Gunderslevholm, og ved faderens død fik han part i de fleste af dennes mange hovedgårde: Krænkerup, Torbenfeld, Clausholm, Avnsbjerg og Græse, hvorimod Gunderslevholm tilfaldt hans broder Eskil. Han købte sin medarving Herluf Trolle ud af Krænkerup, ligesom enken samlede Torbenfeld. 

Albert, der i 1535 var kongens fodermarsk, havde flere betydelige forleninger og synes 
at have været den mest fremtrædende af Mogens Gøyes sønner. I perioden 1535-40 var han lensmand på Stege og i 1540 en kort tid på Dragsholm. Efter sin far arvede han pantelenet Tordrup, som i 1548 blev ombyttet med Gjerlev og Nørhald Herreder, som indløstes i 1552, da han blev lensmand på Skanderborg, hvor han døde 1558.

Danskere i 1500-tallet
Tjek fødselsår
Zune

Zune er navnet på Microsofts transportable medieafspiller.

Se også 
 iPod — Apples konkurrent
 MP3-afspiller

Eksterne henvisninger 

 Officielle hjemmesider
 ZuneInsider Blog fra Microsoft Zune Udviklingshold 
 Coming Zune: Microsofts teaser hjemmeside

Mobile medieafspillere
Microsoft
Mette Henriksdatter Gøye

Mette Henriksdatter Gøye (Gjøe) (født 27. juni 1599 på Skørringe, død 17. oktober 1664 i København) var en dansk adelsdame.

Hun var datter af godsejer Henrik Gøye (1562-1611) og Birgitte Brahe (1576-1619).

Efter faderens død i 1611 blev brødrene opdraget hos mosteren Sophie Axelsdatter Brahe og dennes mand, teologen og rigsråden Holger Rosenkrantz på Rosenholm. Ved moderens død i 1619 kom også Mette og hendes søster Anne til Rosenholm. Efter onklens død i 1642 tilbragte hun resten af livet i København, heraf 18 år hos sin slægtning, kansler Christen Thomesen Sehested på Kongens Nytorv.

Hendes liv kendes fra en selvbiografi.

Kilder/Eksterne henvisninger 
 Artikel i Dansk Kvindebiografisk Leksikon
 Artikel i Dansk biografisk Leksikon

Eksterne henvisninger 
 

Danskere i 1600-tallet
Mette Henriksdatter
Selvbiografer fra Danmark
Personer i Dansk Biografisk Leksikon
Personer i Dansk Kvindebiografisk Leksikon
Dansksprogede forfattere fra Danmark
Mette Gøye

Mette Gøye er navnet på flere personer:

 Mette Mogensdatter Gøye (død omkring 1537) – Johan Oxe til Nielstrups hustru
 Mette Falksdatter Gøye (død 1589) – Axel Brahes hustru
 Mette Henriksdatter Gøye (1599-1664) – dansk lærd